Βρυσόμηλος Μεσσηνίας

Ο ΒρυσόμηλοςΔήμος Τριφυλίας > Δημοτική ενότητα Γαργαλιάνων > 1) Δ.Κ. Γαργαλιάνων: Βρυσόμηλος , από την ιστοσελίδα: www.dimostrifylias.gr του Δήμου Τριφυλίας. ή η Αγία Σωτήρα ή Βρυσόμυλος (συχνή αναφορά), είναι πολύ μικρός παραθαλάσσιος οικισμός κοντά στους Γαργαλιάνους και υπάγεται διοικητικά στον Δήμο Τριφυλίας, του Νομού Μεσσηνίας.

Τοποθεσία
Ο οικισμός βρίσκεται νότια των Γαργαλιάνων, κοντά στην Παραλία της Αγιά Σωτήρας,  η οποία πήρε το όνομά της από το κοντινό σε αυτήν εκκλησάκι της Μεταμόρφωσης του Σωτήρος, σε υψόμετρο 5 μέτρα από τη θάλασσα. Σε απόσταση περίπου 100 μέτρων από τον οικισμό βρίσκεται η παραλία της Αγιά Σωτήρας και οι ακτές του Ιονίου Πελάγους. Η απόστασή του οικισμού από τους Γαργαλιάνους είναι περίπου 7,5 χιλιόμετρα και από τον Μάραθο περίπου 6,5 χιλιόμετρα.

 Ιστορία
Ο Βρυσόμηλος ή η Αγία Σωτήρα είναι νεοσύστατος οικισμός, ο οποίος αναγνωρίστηκε μόλις το 201109/05/2011: Αναγνώριση του οικισμού και προσάρτησή του στο δήμο Τριφυλίας.Διοικητικές Μεταβολές Οικισμών > Βρυσόμηλος - Αγία Σωτήρα (Μεσσηνίας), από την ιστοσελίδα: www.eetaa.gr και προσαρτήθηκε στη δημοτική κοινότητα Γαργαλιάνων, και μετά τις νέες αλλαγές του σχεδίου «Καλλικράτης» ανήκει πλέον στον νέο Δήμο Τριφυλίας,ΦΕΚ 87Α - 07/06/2010. ο οποίος συστάθηκε με τη συνένωση των προϋπαρχόντων δήμων Αετού, Αυλώνος, Γαργαλιάνων, Κυπαρισσίας, Φιλιατρών και την κοινότητα Τριπύλας.
Κοντά στην περιοχή του οικισμού, στη θέση "Βρυσόμυλος", 7 χιλιόμετρα νότια των Γαργαλιάνων, έχουν επισημανθεί ίχνη κατοίκησης της ρωμαϊκής εποχής."Μελέτη Γενικού Πολεοδομικού Σχεδιασμού (ΓΠΣ) Δήμου Γαργαλιάνων". Επιχειρησιακό Πρόγραμμα "Περιβάλλον" 2000-2006. Ιούλιος 2008. σελ. 29.

Κάτοικοι
Ο πολύ μικρός αυτός οικισμός, με βάση την απογραφή του 2011, έχει μόλις 2 μόνιμους κατοίκους,"Απογραφή Πληθυσμού - Κατοικιών 2011. Μόνιμος Πληθυσμός ", Ελληνική Στατιστική Αρχή (ΕΛΣΤΑΤ). οι οποίοι απασχολούνται σε διάφορες αγροτικές εργασίες, καθώς στη περιοχή γύρω από τον οικισμό υπάρχουν, ελαιώνες και περιβόλια.

Κτίρια και αξιοθέατα
Ο οικισμός αποτελείται κυρίως από αγροικίες και δεν διαθέτει κτίρια διαφόρων κοινωνικών δραστηριοτήτων ή εκκλησία, καθώς οι καθημερινές ανάγκες των κατοίκων εξυπηρετούνται συνήθως στους Γαργαλιάνους και τον Μάραθο. Κοντά στον οικισμό βρίσκεται το εκκλησάκι της Μεταμόρφωσης του Σωτήρος, από όπου πήρε το όνομα της και η παραλία, και το οποίο γιορτάζει κάθε χρόνο στις 6 Αυγούστου.

Παραλία της Αγιά Σωτήρας
Σημαντικό αξιοθέατο στην περιοχή του Βρυσομήλου είναι η Παραλία της Αγιά Σωτήρας,Παραλίες > Ακτές Δημοτικής Ενότητας Γαργαλιάνων > Αγιά Σωτήρα , από την ιστοσελίδα: www.dimostrifylias.gr του Δήμου Τριφυλίας. η οποία βρίσκεται σε απόσταση περίπου 7,5 χιλιομέτρων από τους Γαργαλιάνους και αποτελεί φυσική προέκταση της Παραλίας της Χρυσής Ακτής γνωστής και ως «Μάτι»,Παραλίες > Ακτές Δημοτικής Ενότητας Γαργαλιάνων > Χρυσή Ακτή (Μάτι) , από την ιστοσελίδα: www.dimostrifylias.gr του Δήμου Τριφυλίας. στην κατεύθυνση προς το Βρομονέρι και τον Μάραθο. Η Παραλία της Αγιά Σωτήρας θεωρείται από τους κατοίκους της ευρύτερης περιοχής, ως μια καλή επιλογή για επισκέπτες οι οποίοι αναζητούν ηρεμία ή θέλουν να ασχοληθούν με το ψάρεμα.

Δείτε επίσης

 Γαργαλιάνοι
 Δήμος Τριφυλίας
 Διοικητική διαίρεση Περιφερειακής Ενότητας Μεσσηνίας
 Διοικητική διαίρεση νομού Μεσσηνίας
 πρώην Δήμος Γαργαλιάνων

Παραπομπές

Εξωτερικοί σύνδεσμοι
 Δήμος Τριφυλίας , από την ιστοσελίδα: www.dimostrifylias.gr του Δήμου Τριφυλίας.
 Αγία Σωτήρα. Κατασκευή έργου αντιδιαβρωτικής προστασίας στην περιοχή «Βρυσόμυλος», 10/11/2007, από την εφημερίδα "Θάρρος" της Μεσσηνίας.
 "Γαργαλιάνοι Τριφυλία: Οι Αρχαιολογικοί χώροι", 07/10/2013, από την ιστοσελίδα του τοπικού ΜΜΕ "Αριστομένης ο Μεσσήνιος".

Κατηγορία:Χωριά της περιφερειακής ενότητας Μεσσηνίας
Κατηγορία:Δήμος Τριφυλίας